CELEX: 32011R0826
Language: sk
Date: 2011-08-12 00:00:00
Title: Vykonávacie nariadenie Komisie (EÚ) č. 826/2011 z  12. augusta 2011 o zatriedení určitého tovaru do kombinovanej nomenklatúry

18.8.2011   
            
            
               SK
            
            
               Úradný vestník Európskej únie
            
            
               L 211/7
            
         VYKONÁVACIE NARIADENIE KOMISIE (EÚ) č. 826/2011
   z 12. augusta 2011
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa ustanovili všeobecné pravidlá interpretácie kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby sa držiteľ záväznej informácie o nomenklatúrnom zatriedení, ktorú vydali colné orgány členských štátov v súvislosti so zatriedením tovaru podľa kombinovanej nomenklatúry, ale ktorá nie je v súlade s týmto nariadením, mohol na túto informáciu aj naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia ustanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa aj naďalej počas troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 12. augusta 2011
      
         
            Za Komisiu v mene predsedu
         
         Algirdas ŠEMETA
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Ú. v. ES L 302, 19.10.1992, s. 1.
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Tablety rozličných farieb a tvarov zvierat, každá s priemernou hmotnosťou pribl. 950 mg, predkladané na predaj v malom, pričom jedna tableta obsahuje (v % hmotnosti):
                  
                              —
                           
                           
                              sacharózu 61
                           
                        
                              —
                           
                           
                              škrob 2,4
                           
                        Okrem toho jedna tableta obsahuje:
                  
                              —
                           
                           
                              vitamín A (50 % vo forme retinol acetátu: 375 μg a 50 % vo forme beta karoténu: 2 252 μg)
                           
                        
                              —
                           
                           
                              vitamín B1 1,05 mg
                           
                        
                              —
                           
                           
                              vitamín B2 1,2 mg
                           
                        
                              —
                           
                           
                              vitamín B3 13,5 mg
                           
                        
                              —
                           
                           
                              vitamín B6 1,05 mg
                           
                        
                              —
                           
                           
                              vitamín B9 300 μg
                           
                        
                              —
                           
                           
                              vitamín B12 4,5 μg
                           
                        
                              —
                           
                           
                              vitamín C 60 mg
                           
                        
                              —
                           
                           
                              vitamín D 10 μg
                           
                        
                              —
                           
                           
                              vitamín E 10 mg
                           
                        Ďalej sú prítomné tieto látky: kyselina stearová, kyselina maleínová, magnézium stearát, bisulfit sodný, glutén, bavlníkový olej, oxid kremičitý, kyselina citrónová, želatína, uhličitan vápenatý, mono- a diglyceridy, prírodné a umelé príchute a potravinové farbivá.
                  Odporúčaná denná dávka uvedená na obale je jedna tabletka denne.
                  Podľa označenia na obale je výrobok určený na ľudskú spotrebu.
               
               
                  2106 90 98
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 1 ku kapitole 29, doplnkovou poznámkou 1 ku kapitole 30 a znením číselných znakov KN 2106, 2106 90 a 2106 90 98.
                  Výrobok svojím zložením nemá charakteristiky cukrovinky položky 1704 (pozri aj vysvetlivky k harmonizovanému systému ku kapitole 17, všeobecné, písm. b)).
                  Keďže výrobok obsahuje látky, na ktoré sa nevzťahuje poznámka 1 písm. a), b), c), f) alebo g) ku kapitole 29, zatriedenie výrobku do tejto kapitoly je vylúčené.
                  Výrobok nespĺňa požiadavky doplnkovej poznámky 1 ku kapitole 30, pretože sa nikde neuvádza použitie výrobku pri špecifických chorobách, ochoreniach alebo ich symptómoch, a preto sa nemôže zatriediť do položky 3004.
                  Výrobok sa vzhľadom na svoje vlastnosti zatrieďuje ako potravinový prípravok položky 2106.